214 ANTONII RUTGERS 



Arabicis Syrisque, turn Persicis, Indis et praesertim Graecis. Ad Graecos 

 codices obtinendos cum Graecorum Imperatoribus egit, hac conditione pa- 

 cem Michaeli concedens, si rariores sibi codices cederentur. Ad alios 

 coemendos misit familiares suos in Aegyptum et omnem Asiam , usque in 

 Indiam, qui reduces, spoliis Orientis onusti, infinitos numero retulerunt. 

 Mox omnia in Arabum sermonem ab interpretibus Graecis, Syris, Indis, 

 Arabibus, plus quam ducentis transfundebantur. Descripta cum usui pu- 

 blico , turn pluribus in locis institutioni Academicae exponebantur. 



Disciplinis autem Academicis addidit, Graecos scriptores secutus, turn 

 Philosophiam , turn Mathesin Physicamque. Soli Medici, liberaliore insti- 

 tutione Academica privati, artevi , vixdum disciplinatn, medicam in Noso- 

 comiis discebant. 



Externa harum Academiarum forma aliquatenus cum Academiis Angliae 

 convenit. In magno aedificio simul habitabant turn Academiae Rector et 

 plerique Professores, turn omnes Lectores, Repetitores et Discipuli. lUis 

 sua hie erant domicilia , horum terni vel quaterni in singulis conclavibus 

 habitabant. Aderant praeterea auditoria, aedes sacrae, Bibliotheca, Musaea. 



In his igitur CoUegiis, principum aut privatorum liberahtate et donatio- 

 nibus creatis et auctis, tres doctorum classes formabantur. Alii enim juri 

 administrando , alii cultui sacro peragendo , alii juventuti erudiendae, scholis 

 relictis incunibebant. Solebant enim adolescentes, absolute studiorum cursu, 

 examini se submittere et a praeceptoribus accipere doctrinae et peritiae 

 testimonium. Hoc muniti ad muuera quaevis publice gerenda reciepie- 

 bantur. 



Ita doctrinis favendo efFecerunt Califae , ut hujus aevi Arabes essent 

 hominum doctissimi et in omni arte liberaliori praestantissimi. Scientiarum 

 autem lumen ita banc gentem illustravit, ut aurea haec Islamismi aetas 

 fuerit, felicitate omnium civium sic abundans ut, regnante Mamuni suc- 

 cessore Vatheco, in toto Orientis imperio, quod nobis ficta res et fabula 

 videri possit, nullus reperiretur mendicus. 



Praeclara horum CaUfarum facta magis etiam vestram A. A. excitabunt 

 admirationem , si, quae alibi fuerit scientiarum conditio, cogitatis. Non 

 omnino quidem desierant disciplinae privatim excoli a Graecis, quorum 

 nunc etiam ingenia veteris praestantiae reliquias conservaverant , sed nobi- 



